Konkurencijos teisė
Konkurencijos teisė - ūkinės teisės pošakis; visuma teisės normų, skirtų saugoti sąžiningos konkurencijos laisvę, reguliuoti konkurenciją ribojančią ar galinčią riboti viešojo administravimo subjektų bei ūkio subjektų veiklą ir nesąžiningos konkurencijos veiksmus, nustatyti šių subjektų teises, pareigas ir atsakomybę bei konkurencijos ribojimo ir nesąžiningos konkurencijos priežiūros teisinius pagrindus. Konkurencijos teisės pagrindą sudaro teisės ir ekonomikos mokslų žinios. Ekonominių žinių poreikis ypač sustiprėjo pastaruoju metu, Europos Komisijai reformuojant konkurencijos teisę ir deklaruojant ekonominio požiūrio į konkurencijos teisės problemas poreikį.